CELEX: 62012TN0447
Language: hu
Date: 2012-10-10 00:00:00
Title: T-447/12. sz. ügy: 2012. október 10-én benyújtott kereset — Visa Europe kontra Bizottság

8.12.2012   
            
            
               HU
            
            
               Az Európai Unió Hivatalos Lapja
            
            
               C 379/26
            
         2012. október 10-én benyújtott kereset — Visa Europe kontra Bizottság
   (T-447/12. sz. ügy)
   2012/C 379/46
   Az eljárás nyelve: angol
   
      Felek
   
   
      Felperes: Visa Europe Ltd (London, Egyesült Királyság) (képviselők: A. Renshaw és J. Aitken solicitors)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a COMP/D1/39.398 — Visa MIF ügyben 2012. július 31-én hozott bizottsági határozatot, amennyiben az elutasítja a Visa Europe azon kérelmét, hogy módosítsa a terheléssel kapcsolatos multilaterális bankközi díjra (MIF) vonatkozó, a 2010. december 8-i bizottsági határozattal kötelezővé tett küszöböt; valamint
            
         
               —
            
            
               az alperest kötelezze a jelen eljárás költségeinek viselésére.
            
         
      Jogalapok és fontosabb érvek
   
   Keresetének alátámasztása érdekében a felperes három jogalapra hivatkozik.
   
               1.
            
            
               Első jogalap:
               
                           —
                        
                        
                           a Bizottság megsértette az Európai Unió alapjogi chartájának 41. cikkét, a Visa Europe védelemhez való jogát és a gondos ügyintézés elvét, amikor nem tette lehetővé a Visa Europe számára, hogy ténylegesen kifejthesse a releváns tényekre és a Visa Europe által előterjesztett gazdasági tanulmány állítólagos hiányosságait illetően a Bizottság által előadott kifogásokra vonatkozó álláspontját, mielőtt véglegesen elutasította a Visa Europe által a MIF küszöb módosítása iránt előterjesztett kérelmet.
                        
                     
         
               2.
            
            
               Második jogalap:
               
                           —
                        
                        
                           a Bizottság megsértette az 1/2003 rendelet (1) 9. cikke (2) bekezdésének a) pontját, a gondos ügyintézés elvét és az EUMSZ 296. cikket azáltal, hogy a Visa Europe által előterjesztett gazdasági tanulmányt nem hasonlította össze a MIF küszöb számításához korábban használt tanulmányokkal, valamint irreleváns megfontolásokból indult ki, amikor elutasította a Visa Europe által a MIF küszöb módosítása iránt előterjesztett kérelmet.
                        
                     
         
               3.
            
            
               Harmadik jogalap:
               
                           —
                        
                        
                           a Bizottság nyilvánvaló mérlegelési hibát követett el. A Visa Europe által előterjesztett bizonyítékokat hibás megfontolások, valamint a Bizottság saját döntéshozatali gyakorlatával összeegyeztethetetlen kifogások alapján utasította el. Továbbá a Bizottság elmulasztotta figyelembe venni, hogy a kifogásai, még ha azok helyesek is lennének, akkor sem igazolnák a MIF küszöb módosítása iránti kérelem elutasítását.
                        
                     
         
      (1)  A[z] [EUMSZ 101. cikkben] és [az EUMSZ 102. cikkben] meghatározott versenyszabályok végrehajtásáról szóló, 2002. december 16-i tanácsi rendelet (HL L 1., 1. o.; magyar nyelvű különkiadás 8. fejezet, 2. kötet, 205. o.).